**VREDNE NAGRADE ZA VREDNE UČITELJE I ĐAKE**

**NA KONKURSU „ZAŠTITA ZA SVE“**

**Naučimo našu decu odgovornom ponašanju na suncu**

**Beograd, 18.januar 2019.**

U okviru edukativne kampanje „Zaštita za sve“, koju sprovode Eucerin Srbija i Fond B92, uz podršku Ministarstva zdravlja i Ministarstva prosvete, nauke i tehnološkog razvoja Republike Srbije, 21.januara 2019.godine počinje konkurs za sve osnovne škole na teritoriji Republike Srbije sa ciljem podizanje svesti dece o odgovornom ponašanju na suncu i zaštiti od sunca.

Od svih prijavljenih osnovnih škola, učesnica konkursa, najboljih 20 biće nagrađeno UV indikatorom, specijalnim meračem intenziteta sunčevog zračenja, koji će biti postavljen na vidno mesto na ulazu u školu. Najboljih pet učitelja na konkursu će biti nagrađeno jednodnevnim izletom za svoje odeljenje, na kome će biti organizovano takmičenje koje će, dodatno, najboljem odeljenju doneti nagradu za opremanje učionice.

Na konkursu mogu da učestvuju učitelji prvog, drugog, trećeg i četvrtog razreda svih osnovnih škola u Republici Srbiji koji prođu online edukaciju. Online edukacija će biti dostupna na zvaničnoj stranici kampanje <http://www.zastitazasve.rs/> u periodu od 21. januara do 25. februara 2019. godine. Link ka edukaciji biće dostupan i na sajtu Ministarstva prosvete, nauke i tehnološkog razvoja. Po završenoj edukaciji, učitelji će dobiti sertifikat o stručnom usavršavanju.

Na osnovu stečenog znanja i preuzetih materijala za rad sa đacima, kao i formulara koje dobiju kroz online edukaciju, zadatak učitelja je da osmisle kreativni čas ili aktivnost sa svojim đacima, kao i da edukuju svoje đake i animiraju ih da pripreme radove na temu odgovorno ponašanje na suncu i zaštita od sunca.

Organizatori kampanje „Zaštita za sve” pozivaju učitelje svih osnovnih škola u Srbiji da posete stranicu <http://www.zastitazasve.rs/konkurs-za-skole.php> gde mogu da pronađu detaljne informacije o konkursu i preuzmu formulare i materijale za rad sa đacima.

Popunjene konkursne formulare, ideje za kreativni čas ili aktivnost sa đacima i radove učenika na temu “Dva lica sunca”, potrebno je poslati u periodu od 21.1.2019. do 28.2.2019. godine na mejl konkurs@zastitazasve.rs.